OpenLLM-France/wikimedia huggingface dataset:
# Can Pastells

Can Pastells és una masia de Riudarenes (Selva) inclosa a l'Inventari del Patrimoni Arquitectònic de Catalunya.

## Descripció

Es tracta d'un edifici de dues plantes i teulada a dues aigües, de les quals el costat dret és a un nivell una mica més baix, no és simètrica. El portal, situat al centre, és adovellat i les finestres emmarcades amb pedra amb l'ampit motllurat. Les dues finestres a banda i banda del portal, de la planta baixa, presenten una reixa de ferro forjat que les protegeix. La finestra central porta la data de 1763 inscrita a la llinda. Davant l'entrada hi ha dos esglaons de pedra i a la dreta, un banc també de pedra, adossat a la paret. Al costat esquerre hi ha dos contraforts perpendiculars a la façana. Per sobre la porta i a la dreta hi ha un rellotge de sol. La casa té altres dependències i una d'elles és el porxo adossat, a mà esquerra. Una de les columnes de pedra que sostenta el porxo té la data inscrita de 1769. Tot i la reforma, l'edifici manté l'estructura original i alguns elements com ara el forn semicircular, situat a la paret lateral. L'edifici té un cos adossat al costat esquerre.
A l'interior es mantenen els forjats originals i l'encavallat de fusta de la teulada amb una gran biga central que pren la forma triangular dels dos vessants. Les portes interiors són d'arc de mig punt adovellades.

## Història

La construcció principal actual és del segle xviii i és el resultat de diverses ampliacions, però probablement l'edifici primitiu data del segle xv. Ha sofert una restauració fa pocs anys que respecta l'estructura i els elements originals. Actualment s'ha subdividit en tres habitatges amb entrades independents.

## Referències

* 1 2 3 «Can Pastells». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 25 agost 2017].
# Can Patatetes

Casa Millet o Can Millet (popularment, Can Patatetes) és una casa del municipi del Masnou (Maresme) protegida com a bé cultural d'interès local.

## Història

És la residència particular d'una nissaga de capitans de vaixells del Masnou, entre els quals destaca Josep Martí Casals. Cap a la fi del segle xix, la casa va ser reformada seguint el gust modernista per l'arquitecte Gaietà Buïgas i Monravà.

## Descripció

Es tracta d'un edifici entre mitgeres amb balcons individuals de pedra i ornamentació amb esgrafiats al voltant de les obertures i sota la cornisa. L'acabat del parament és d'estuc imitant carreus. Cal destacar la riquesa decorativa de la façana, especialment els motius florals i geomètrics que emmarquen les obertures, els esgrafiats de garlandes sota la cornisa i la balustrada calada, així com el petit pati enjardinat al davant.
L'edifici està format per una planta baixa, un primer pis, unes golfes i un terrat. A cada planta s'hi distribueixen tres obertures: una central i dues laterals disposades de forma simètrica. L'interior és totalment eclèctic: neoclàssic, romàntic, oriental, modernista. El menjador té una llanterna modernista, i també ho és el cancell. El sostre del menjador és d'estil neomudèjar i té un mur decorat amb el Sant Sopar de Leonardo i les Quatre estacions.

## Referències

* ↑ Can Millet - El Masnou terra de mar
* ↑ Casa Millet - El Masnou - Pobles de Catalunya
* ↑ Inventari del Patrimoni Arquitectònic de Catalunya Fitxa 8615 - Can Patatetes
# Casa Argelich

La Casa Argelich és una obra renaixentista de Guissona (Segarra) protegida com a Bé Cultural d'Interès Local.

## Descripció

Casal renaixentista de pedra de tres plantes amb galeria superior.
La planta baixa està formada una portada dovellada d'arc de mig punt i una finestra rectangular amb sentit horitzontal, damunt de la qual trobem una epigrafia curiosa que diu així: "Dentro de esta oficina ningún honor se mengua. Y por herido de lengua no tenemos medicina".
A la primera planta una porta balconera rectangular amb el seu respectiu balcó de forja i un gran finestral amb barana moderna. Al segon pis dos finestres quadrades senzilles.
Coronant l'edifici, una galeria superior formada per cinc arcades de mig punt sustentades per pilars quadrangulars.

## Història

Sembla que la inscripció que trobem a la façana d'aquest edifici la va fer inscriure un apotecari que hi va viure i que decidí per mitjà d'aquest missatge defensar el seu honor. Car les males llengües parlaven de les infidelitats de la seva dona.

## Referències

* 1 2 3 4 5 «Casa Argelich». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 27 gener 2018].
# Zitácuaro (municipi)

Zitácuaro és un municipi de l'estat de Michoacán. Heroica Zitácuaro és el cap de municipi i principal centre de població d'aquesta municipalitat. Aquest municipi és a la part sud de l'estat de Michoacán de Ocampo. Limita al nord amb els municipis de Cuitzeo, al sud amb Zinapecuaro, a l'oest amb Santa Clara i a l'est amb Querendaro.

## Referències

* ↑ Arxivat 2017-01-08 a Wayback Machine.INAFED, 2015. (castellà)
# Ziukai

Ziukai (en rus: Зюкай) és un poble (possiólok) del krai de Perm, a Rússia, que en el cens del 2010 tenia 57 habitants.

## Referències

* ↑ численность населения городских округов, муниципальных районов, городских и сельских поселений, городских населённых пунктов, сельских населённых пунктов Пермского края по итогам Всероссийской переписи населения 2010 года Arxivat 2017-02-05 a Wayback Machine. (en rus).
# Carant del Duc

El Carant del Duc és un carant del terme municipal de Castell de Mur (antic terme de Mur), del Pallars Jussà, situat en terres del poble de Vilamolat de Mur.
Es troba a ponent de Vilamolat de Mur, a ponent del Tros de Sant Gregori i de l'ermita de Sant Gregori i al nord de la Roureda de Josep. Tot i que es coneix amb aquest nom un lloc concret, es tracta d'un petit barranc de molt pendent a la dreta de la llau del Toll, que és on aflueixen les seves aigües quan plou.

## Enllaços externs

* Institut Cartogràfic de Catalunya
# Serveis Balears de Televisió

Serveis Balears de Televisió (SBT) és una societat limitada propietat de Jacint Farrús Sarrado dedicada a la realització i producció de programes de televisió i d'audiovisuals amb seu a Mallorca. L'empresa està integrada per les societats Canal 4, a la que prestava serveis, i OTNIS. Serveis Balears de Televisió va ésser des de l'any 2005 i fins al 25 de febrer de 2011 l'empresa encarregada del servei de notícies de la ràdio i la televisió de l'Ens Públic de Radiotelevisió de les Illes Balears. Contractada per tres anys, es va rescindir el contracte en setembre de 2010 per la mala qualitat dels serveis informatius.

## Referències

* 1 2 «IB3 rescinde el contrato que le ata a la productora SBT» (en castellà). El Mundo, 08-09-2010. [Consulta: 6 febrer 2016].
* ↑ «Farrús utilizaba a los redactores de informativos de IB3 en Canal 4» (en castellà). El Mundo, 17-03-2010. [Consulta: 6 febrer 2016].
* ↑ «Matas sitúa a su equipo al frente de la televisión balear» (en castellà). El País, 01-03-2005. [Consulta: 6 febrer 2005].
* ↑ RTVIB adjudica els serveis de notícies de ràdio i televisió d'IB3 a Serveis Balears de Televisió, Europa Press.
# T'Kuvma

T'Kuvma ( - Sarcophagus, 2256) és un personatge fictici de la sèrie Star Trek: Discovery interpretat per l'actor Chris Obi.
Va ser un klingon líder del seu clan i seguidor del mític Kahless. De conviccions nacionalistes, recelava de l'expansió de la Federació Unida de Planetes, que la veia perillosa per la civilització klingon. Per això va promoure la unió dels 24 clans klingon per lluitar contra la Federació.
De jove va redescobrir la nau Sarcophagus, l'antiga nau del seu pare que s'havia abandonat que un cop reparada va ser la seu nau principal. Va aconseguir obtenir el Far de Kahless, un antic artefacte que segons la profecia uniria a tots els clans klingon quan s'activés.
El 2256, amb el seu grup de seguidors va iniciar la Batalla de les estrelles binàries que va iniciar la guerra entre la federació i els klingon. Durant la batalla va morir a mans de Michael Burnham quan aquesta va abordar la Sarcophagus per intentar capturar-lo.

## Referències

* 1 2 «T'Kuvma» (en anglès). StarTrek.com. [Consulta: 8 febrer 2018].
* ↑ Holloway, Daniel «‘Star Trek: Discovery’ Casts Klingons Chris Obi, Shazad Latif, Mary Chieffo» (en anglès). Variety, 12-12-2016.
* 1 2 «T'Kuvma» (en anglès). Memory Alpha.
* ↑ «‘Star Trek: Discovery’ Analysis: Everything We Know About T’Kuvma and the Klingons» (en anglès). TrekMovie.com.

## Enllaços externs

* Lloc web oficial
# Singhiella malabaricus

Singhiella malabaricus és una espècie d'hemípter del gènere Singhiella, de la família dels Aleiròdids.
Va ser descrita científicament per primera vegada per Jesudasan & David el 1991.

## Referències

* ↑ Jon H. Martin & Laurence A. Mound (2007) "An annotated check list of the world’s whiteflies (Insecta: Hemiptera: Aleyrodidae)" Zootaxa 1492: 1-84 Link
# Àwriya

Àwriya bint Mussa o Òria, pels cristians, (v 715-?), fou filla de Mussa ibn Mussa ibn Fortun i Assona Ènnega.

## Antecedents familiars

El seu pare fou Mussa II el Gran de la dinastia Banu Qassi, dominador de la vall de l'Ebre durant el segle ix, i la seva mare la princesa vascona Assona Ènnega, filla d'Ènnec Aritza I, rei de Pamplona. La seva àvia materna, Ònnega, vídua de Ènnec Ximenes, es casà en segones núpcies amb Mussa ibn Fortun, o Mussa I, governador d'Arnit (Arnedo), Tarasuna (Tarassona), a aṯ-Ṯaḡr al-Aʿẓam o Frontera Suprema, i de Saraqusta (Saragossa),
Els seus germans eren Llop ibn Mussa, que era valí de Toledo, Mutàrrif ibn Mussa que va morir a Còrdova després d'una batalla i Furtun ibn Mussa que era valí de Tudela.
| 16. comte Cassi | 16. comte Cassi | 16. comte Cassi | 16. comte Cassi |
| 8. Fortun ibn Qassi | 8. Fortun ibn Qassi | 8. Fortun ibn Qassi | 8. Fortun ibn Qassi | | | |
| 17. ? | 17. ? | 17. ? | 17. ? |
| 4. Mussa ibn Fortun | 4. Mussa ibn Fortun | 4. Mussa ibn Fortun | 4. Mussa ibn Fortun | | | | | | |
| | | | 18. Abd-al-Aziz ibn Mussa ibn Nussayr | 18. Abd-al-Aziz ibn Mussa ibn Nussayr | 18. Abd-al-Aziz ibn Mussa ibn Nussayr | 18. Abd-al-Aziz ibn Mussa ibn Nussayr |
| 9. Àïxa bint Abd-al-Aziz | 9. Àïxa bint Abd-al-Aziz | 9. Àïxa bint Abd-al-Aziz | 9. Àïxa bint Abd-al-Aziz | | | |
| 19. Egilona | 19. Egilona | 19. Egilona | 19. Egilona |
| 2. Mussa ibn Mussa ibn Fortun | 2. Mussa ibn Mussa ibn Fortun | 2. Mussa ibn Mussa ibn Fortun | 2. Mussa ibn Mussa ibn Fortun | | | | | | |
| | | | | | | 5. Ònnega d'Aritza | 5. Ònnega d'Aritza | 5. Ònnega d'Aritza | 5. Ònnega d'Aritza | | |
| | | | | | | | | | | 1. Òria o Àwriya bint Mussa | 1. Òria o Àwriya bint Mussa | 1. Òria o Àwriya bint Mussa | 1. Òria o Àwriya bint Mussa | | |
| | | | | | | | | | | | | | | 6. Ènnec Ximenes | 6. Ènnec Ximenes | 6. Ènnec Ximenes | 6. Ènnec Ximenes |
| | | | | | | | | | | | | | | | | | | 3. Assona Ènnega | 3. Assona Ènnega | 3. Assona Ènnega | 3. Assona Ènnega |
| | | | | | | | | | | | | | | | | | | | | | | 7. Ònnega d'Aritza | 7. Ònnega d'Aritza | 7. Ònnega d'Aritza | 7. Ònnega d'Aritza |

## Núpcies i descendents

Es casà vers el 845 amb Fortuny I de Pamplona, (? 820/825 - c.906), rei de Pamplona (882-905) i darrer membre de la dinastia Ènnega.
* Ènnec, casat amb Sança Garcés de Pamplona, filla de Garcia II de Pamplona.
* Asnar
* Balasc
* Llop, mort infant.
* Onneca Fortúnez, esposa de l'emir de Còrdova Abd-Al·lah I, en segones núpcies d'Asnar Sanxes de Larraun, amb qui tingué Toda de Navarra (reina consort de Navarra).

## Referències

* ↑ (anglès) Delaforce Family History Research Chapter 42, Genealogia dels Banu Qasi
* ↑ «Fortuny I de Pamplona». Gran Enciclopèdia Catalana. [Consulta: 25 febrer 2014].
# Oswego (Nova York)

Oswego és una ciutat i capital del Comtat d'Oswego a l'Estat de Nova York (Estats Units d'Amèrica). Segons el cens del 2000 tenia 17.954 habitants.

## Fills il·lustres

* Jean A. Duquette (1853-1902), músic.

## Demografia

Segons el cens del 2000 Oswego tenia 17.954 habitants, 7.338 habitatges, i 3.977 famílies. La densitat de població era de 905 habitants per km².
Dels 7.338 habitatges en un 27,2% hi vivien nens de menys de 18 anys, en un 38,3% hi vivien parelles casades, en un 0% dones solteres, i en un 45,8% no eren unitats familiars. En el 34,2% dels habitatges hi vivien persones soles el 14,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,33 i el nombre mitjà de persones que vivien en cada família era de 3.
Per edats la població es repartia de la següent manera: un 22,2% tenia menys de 18 anys, un 16,5% entre 18 i 24, un 25,4% entre 25 i 44, un 18,7% de 45 a 60 i un 17,2% 65 anys o més.
L'edat mediana era de 35 anys. Per cada 100 dones de 18 o més anys hi havia 83,2 homes.
Entorn del 13% de les famílies i el 23% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Oswego». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 9 agost 2010].
* ↑ «Geographic Comparison Table- Oswego». American Fact Finder. Oficina del Cens dels Estats Units, 12-01-2010.
# Dugesia notogaea

Dugesia notogaea és una espècie de triclàdide dugèsid que habita l'aigua dolça del nord de Queensland, Austràlia.

## Descripció

Els espècimens vius d'aquesta espècie poden arribar als 15 mm de longitud i 4 mm d'amplada. El cap té una forma triangular no gaire pronunciada, amb dues aurícules sense pigmentar. La faringe està situada a la meitat del cos i està despigmentada. La papil·la peniana de D. notogaea és allargada i punxeguda.

### Caràcters diagnòstics

El conducte ejaculador és acentral i s'obre de manera terminal a la punta de la papil·la peniana, la vesícula seminal intrabulbar i el diafragma estan connectades per un conducte ben desenvolupat, els ovaris s'obren asimètricament al canal de la bursa, i presenten ovaris hiperplàsics.

## Filogènia

D. notogoea està emparentada amb espècies de Dugesia de l'Àsia.
Arbre filogenètic obtingut per Lázaro i col·laboradors l'any 2009:
| Dugesia | D. sicula D. aethiopica D. japonica D. ryukyuensis D. notogaea D. bengalensis D. subtentaculata D. gonocephala D. liguriensis D. etrusca D. ilvana D. benazzii D. hepta |

## Referències

* 1 2 3 Sluys, Ronald; Kawakatsu, Masaharu; Winsor, Leigh «The genus Dugesia in Australia, with its phylogenetic analysis and historical biogeography (Platyhelminthes, Tricladida, Dugesiidae)» (en anglès). Zoologica Scripta, 27, 4, 1998, pàg. 273-289. DOI: 10.1111/j.1463-6409.1998.tb00461.x.
* ↑ Sluys, Ronald; Kawakatsu, Masaharu «Contribution to an inventory of the freshwater planarians of Australia and New Zealand (Platyhelminthes, Tricladida, Dugesiidae), with distribution maps of the species examined» (en anglès). Beaufortia, 51, 2001, pàg. 163-198.
* 1 2 Lázaro, Eva Maria; Sluys, Ronald; Pala, Maria; Stocchino, Giacinta Angela; Baguñà, Jaume; Riutort, Marta «Molecular barcoding and phylogeography of sexual and asexual freshwater planarians of the genus Dugesia in the Western Mediterranean (Platyhelminthes, Tricladida, Dugesiidae)» (en anglès). Molecular Phylogenetics and Evolution, 52, 3, 2009, pàg. 835-845. DOI: 10.1016/j.ympev.2009.04.022.
Espècies de Dugesia :
# Pseudophoxinus maeandri

Pseudophoxinus maeandri és una espècie de peix cipriniforme de la família dels ciprínids.

## Morfologia

Els mascles poden assolir els 7 cm de longitud total.

## Distribució geogràfica

Es troba a Turquia.

## Referències

* ↑ Bleeker P. 1859. Conspectus systematis Cyprinorum. Natuurkd. Tijdschr. Neder. Indië v. 20. 421-441.
* ↑ BioLib (anglès)
* 1 2 FishBase (anglès)
* ↑ Balik, S., 1995. Freshwater fish in Anatolia, Turkey. Biol. Conserv. 72:213-223.

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* International Union for Conservation of Nature and Natural Resources (UICN), 1994. 1994 Llista Vermella de la UICN. International Union for Conservation of Nature and Natural Resources, Gland, Suïssa i Cambridge, Gran Bretanya.
* McAllister, D. E. A working list of fishes of the world (en anglès). Museu Nacional de Ciències Naturals, 1987.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Page, Lawrence M. & Burr, Brooks M. (1991): Freshwater Fishes, p. 131, Houghton Mifflin, Nova York, Estats Units. ISBN 0-395-91091-9.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Ciudad de ciegos

Ciudad de ciegos és una pel·lícula mexicana dirigida per Alberto Cortés i dividida en diversos segments diferents. Les històries també estan escrites per guionistes diferents.

## Sinopsi

Deu històries es barregen a la Ciutat de Mèxic amb el tema comú de la ruptura. Tot al llarg de 30 anys i dins d'un departament en la Colònia Condesa.

## Repartiment

Actuen entre altres actors: Silvia Mariscal, Blanca Guerra, Elpidia Carrillo, Andrea Ferrari, Arcelia Ramírez, Verónica Merchant, Rita Guerrero, Saúl Hernández, Fernando Balzaretti, Juan Ibarra, Luis Felipe Tovar, Enrique Rocha i Carmen Salinas.

## Premis

* Guanyadora en la XXXIV edició dels Premis Ariel al premi millor tema musical (Ciudad de ciegos de José Elorza, interpretada per Santa Sabina amb Saúl Hernández i Sax), i nominada per dos més (Fernando Ramírez per millor escenografia i millor ambientació Homer Espinoza).

## Referències

* ↑ Ciudad de ciegos a Ciudad de ciegos
* ↑ ROCK & CINE: CIUDAD DE CIEGOS Arxivat 2021-04-20 a Wayback Machine. a monterreyrock.com

## Enllaços externs

* XXXIV Entrega de l'Ariel (1992) de l'Academia Mexicana de Artes y Ciencias Cinematográficas.
* Fragment de la pel·lícula a YouTube
# Qualcomm

Qualcomm (NASDAQ: QCOM) és una empresa del EUA amb base a San Diego, Califòrnia, famosa pel desenvolupament i comercialització de semiconductors i tecnologia per a telèfons mòbils. Qualcomm és el fabricant número 1 de semiconductors a tot el món, i és el principal proveïdor de xips per a telèfons mòbils. Fou creada el 1985.

## Història

* El 1985, set professionals del sector telecomunicacions creen Qualcomm amb el model d'empresa startup o empresa emergent.
* El 1988 dissenyen un sistema de seguiment de vehicles anomenat OmniTRACS.
* El 1989 creen el sistema CDMA per a comunicacions sense fils. També ajuda a establir els sistemes CDMA2000, WCDMA i LTE.
* El 2012, creació del SoC anomenat Snapdragon.
* El 2014 compra l'empresa d'IC de comunicacions CSR Plc.
* El 2016 compra NXP.

## Productes més importants

Qualcomm és un model d'empresa fabless que es dedica a vendre les llicències de la seva tecnologia:
* Patents de CDMA, CDMA2000, WCDMA i LTE.
* Patents del sistema SoC anomenat Snapdragon.
* Patents del sistema OmniTRACS.

## Referències

* ↑ Savov, Vlad. «This is Qualcomm’s world and we’re all just living in it» (en anglès). theverge, 05-11-2014. [Consulta: 7 febrer 2017].
* ↑ «Qualcomm». Android Central, 01-09-2014.
* ↑ «Qualcomm Profile, History, Founder, Founded, Ceo | Software Companies | SuccessStory» (en anglès). successstory. [Consulta: 7 febrer 2017].
* ↑ «SemiWiki.com - A Brief History of Qualcomm» (en anglès). semiwik. [Consulta: 7 febrer 2017].
* ↑ «Products | Qualcomm» (en anglès). Qualcomm, 05-05-2015. Arxivat de l'original el 2017-02-11 [Consulta: 7 febrer 2017].

## Vegeu també

* Empreses del sector: MediaTek, Texas Instruments, NXP, Intel, Microchip Technology, Silicon Labs, Cypress Semiconductor, STMicroelectronics, Broadcom Limited, Tilera, Allwinner Technology
# Puntallana

Puntallana és un municipi de l'illa de La Palma, a les illes Canàries.

## Població

| Any | Població | Densitat |
| 1991 | 2.201 | - |
| 1996 | 2.249 | - |
| 2001 | 2.337 | 66,77/km² |
| 2002 | 2.364 | - |
| 2003 | 2.364 | 67.37/km² |
| 2004 | 2.380 | 68.69/km² |
| 2006 | 2.368 | 67,48/km² |

## Enllaços externs

* Web del Municipi de Puntallana
* Informació del municipi
* Reserva Mundial de la Biosfera La Palma Arxivat 2007-02-16 a Wayback Machine.
# Psofoda barbablanc

El psofoda barbablanc (Psophodes olivaceus) és una espècie d'ocell de la família dels psofòdids (Psophodidae).

## Hàbitat i distribució

Habita l'espesura de la selva pluvial del nord-est de Queensland des de Cooktown i Atherton cap al sud fins Townsville. Des del sud-est de Queensland, cap al nord fins l'àrea de Rockhampton i, cap al sud, a través de l'est de Nova Gal·les del Sud fins al sud-est de Victòria, cap a l'oest fins Melbourne.

## Referències

* ↑ «Psofoda barbablanc». Cercaterm. TERMCAT, Centre de Terminologia. Rev. 20/02/2021(català)
# Psofoda crestat oriental

El psofoda crestat oriental (Psophodes cristatus) és una espècie d'ocell de la família dels psofòdids (Psophodidae).

## Hàbitat i distribució

Habita la mulga, garrigues i sabanes de l'interior àrid d'Austràlia al nord-est d'Austràlia Meridional, sud-oest de Queensland, oest de Nova Gal·les del Sud i extrem nord-oest de Victòria.

## Referències

* ↑ «Psofoda crestat oriental». Cercaterm. TERMCAT, Centre de Terminologia. Rev. 20/02/2021(català)
# Psofoda de Nova Guinea

El psofoda de Nova Guinea (Androphobus viridis) és una espècie d'ocell de la família dels psofòdids (Psophodidae) i única espècie del gènere Androphobus. Habita els boscos de les muntanyes de l'oest de Nova Guinea.

## Referències

* ↑ Wikramanayake, Eric; Eric Dinerstein; Colby J. Loucks; et al. (2002). Terrestrial Ecoregions of the Indo-Pacific: a Conservation Assessment. Washington, DC: Island Press.
# Purgatorio

Purgatorio és una pel·lícula dramàtica i thriller de terror espanyola dirigida pel debutant Pau Teixidor i protagonitzada per Oona Chaplin.

## Sinopsi

Marta i Luis viuen en un pis de nova construcció. Una nit que es queda sola la nove veïna veïna, Ana, li demani que tingui cura del seu fill Daniel, però conforme avança la nit ningú passa a recollir-lo. El comportament de Daniel es va fent cada vegada més inestable, inquietant i violent quan assegura que hi ha un altre nen amagat a la casa, un nen que només ell veu.

## Repartiment

* Oona Chaplin com a Marta
* Sergi Méndez com a Daniel
* Andrés Gertrúdix com a Luis
* Ana Fernández com a Ana

## Producció

Fou rodada a pisos de nova construcció de Seseña en 10 dies amb un pressupost de 200,000 euros produïda per Apaches, Atresmedia Cine i CINE365, mentre que Film Factory ha adquirit els drets internacionals.

## Nominacions

Fou nominada a la Bisnaga d'Or al Festival de Màlaga del 2014. Ana Fernández fou nominada al Premi Unión de Actores a la millor actriu secundària de cinema.

## Crítiques

| « | "Un, que no sap si està veient «Llum de gas» o un «Mulholland Drive» a Sanchinarro, acaba dient-se allò de «A vegades veig "muermos"» (...) Puntuació: ★★ (sobre 5)" | » |
| — Antonio Weinrichter: Diari ABC |||
| « | "Per a seguidors d'un terror que és més suspens. (...) El millor: Les seves incursions en la sexualitat adolescent. El pitjor: Esperar un film més retorçat (...) Puntuació: ★★★ (sobre 5)" | » |
| — Pere Vall: Fotogramas |||
| « | "Oona Chaplin (...) fa que 'Purgatorio' passi de ser un més que acceptable exercici d'estil a una experiència intensa, un passatge pel terror en el qual no vols deixar-li anar mai la mà. (...) Puntuació: ★★★½ (sobre 5)" | » |
| — Manuel Piñón: Cinemanía |||

## Referències

* ↑ Pau Teixidor: «Purgatorio es una historia de fantasmas», enelpatiodebutacas.com
* ↑ Oona Chaplin comienza el rodaje de "Purgatorio", de Pau Teixidor, eldiario.es, 30 de novembre de 2013
* ↑ Oona Chaplin, Andrés Gertrúdix y Pau Teixidor presentan 'Purgatorio' en Málaga, antena3, 28 de març de 2014
* ↑ PAU TEIXIDOR PRESENTA 'PURGATORIO' EN LA SECCIÓN OFICIAL al web del Festival de Màlaga
* ↑ Lista de nominados a los XXIV Premios Unión de Actores y Actrices, ecartelera, 9 de febrer de 2015
* ↑ Purgatorio a Fotogramas
* ↑ Purgatorio a Cinemanía